《送左与言赴杭司录》
宋代·周行己

艰难惟义重，去住各愁深。乔木迷归梦，孤帆伴客吟。

相看忧国泪，独立望乡心。到日如无事，来书速寄音。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。